Subject: RHS infopäring paragrahv 103
From: "Kristo Munski" <[email-masked]>
To: "Info - RAM" <[email-masked]>
Date: Wed, 17 Dec 2025 20:09:03 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere,

Tekkis küsimus riigihangetel ehitushangete kvalifitseerimistingimuste kohta. 
Palume selgitust Riigihangete seaduse RT I, 12.07.2025, 25, § 103.  Teise 
ettevõtja vahenditele tuginemine osas.

Kas olen antud paragrahvist õigesti aru saanud? Kirjeldus järgnevalt:

Osaledes riigihankel, ning olukorras kus Pakkuja ei vasta Hankija poolt 
püstitatud käibenõudele, siis kas Pakkuja ei pea ilmtingimata tegema 
ühispakkumust alltöövõtjatega, vaid võib osaleda Hankes ainupakkujana, ning 
pakkumuses kasutada käibenõude tagamiseks alltöövõtjaid, ehk rakendada RHS 
paragrahvi § 103?

1.	Näiteolukord: osaleme hankes, kus on nõutud viimase 3 majandusaasta 
käivet igal aastal vähemalt 10 miljonit eurot. Meie ettevõtte viimaste 
aastate käive on olnud 8, 9 ning 7 miljonit eurot. Kaasame pakkumuses 2 
alltöövõtjat (ehk tugineme nende vahenditele): kummalgi on olnud aastakäibed 
iga aasta 3 aastat järjest 2 miljon eurot. Kas sellisena vastame hanke 
kvalifitseerimistingimustele, ning saame hankes osaleda?
2.	Kas sellisel juhul peab olema ka tõendatud, et antud hanke 
(ehitusobjekti) vastavate alltöövõtjate tööpiir on vähemalt eelnevalt 
nimetatud 2 miljonit eurot? Ehk näiteks ei saa kaasata tugevvoolutööde 
alltöövõtjat, kellel on tegelikkuses vastav käive olemas, kuid ehitusobjekti 
eripärast tulenevalt on tugevvoolutöid objektil vaid 0,5 miljoni euro eest?
3.	Kas RHS-is vastavus majanduslikule ja finantsseisundile puhul on mõeldud 
ka näiteks eelnevalt nimetatud netokäibe nõue? Ehk et osaleda hankel, 
millele käibe poolest meie kui Hankel osaleja ei vasta, saame tugineda 
näiteks kasvõi 10 erineva alltöövõtja käivetele, ning osaleda hankes?
4.	Kas avatud hankemenetluse, konkurentsipõhise läbirääkimistega 
hankemenetluse jne puhul saab Hankija ka keelduda sellest, et tuginetakse 
teiste ettevõtjate vahenditele? Või ei saa Hankijad sellise võimaluse 
kasutamist keelata ning seda mitte aktsepteerida?
5.	Kas toetuse saaja ostu menetluse puhul saab Hankija sellest keelduda, 
ning nõuda ühispakkumuse tegemist?

Täname juba ette, ning jääme tagasisidet ootama!

-- 

Lugupidamisega

Kristo Munski

OÜ Semuehitus

tel 529 9795

[email-masked] <mailto:[email-masked]>